TÄIEGA RETRO! „Teismelised ninjakilpkonnad“ on tagasi tänu tasuta fännimängule | Esport
TÄIEGA RETRO! „Teismelised ninjakilpkonnad“ on tagasi tänu tasuta fännimängule (1)
Toimetas Sten Kohlmann, 25. juuni 2019, 16:10
Foto: Merso_X
„Teismelised ninjakilpkonnad“ on frantsiis, mis üldjuhul tutvustamist ei vaja. Koomiksina alguse saanud New Yorgi kanalisatsioonis elavad mutandid sattusid rambivalguse kätte eelkõige oma lustaka multifilmisarja ning sellele järgnevate mänguasjade ja videomängudega.
Just toda kuldset ajastut asub meenutama verivärske fännimäng „Teenage Mutant Ninja Turtles: Rescue-Palooza!“, mis rabab tervelt kahe aspektiga: see sisaldab enam kui 60 mängitavat tegelast ning see on saadaval täiesti tasuta! Lisaks saab seda mängida nii üksi kui koos kolme sõbraga.
Mäng põhineb seeria NES ja Game Boy versioonidel ning selle autoriks on Merso X – kodanik, kellele pole tuntud sarjade põhjal fännimängude loomine võõras tegevus. Aastal 2014 avaldas ta madinamängu „Power Rangers: Beats of Power“.
Teos on leitav Merso X kodulehelt.
"Teismelised ninjakilpkonnad"